|  |  |
| --- | --- |
|  |  |
| *Ovaj Poziv se financira iz Europskog fonda za regionalni razvoj* |

**Obavezni sadržaj sporazuma o partnerstvu između prijavitelja i partnera**

* svrha/cilj suradnje/partnerstva; uloge i odgovornosti strana sporazuma (zadaće i obveze korisnika i partnera u provedbi aktivnosti projekta i podjeli rizika), otkaz, raskid, izmjene i prijenos sporazuma, viša sila, primjenjivo pravo i rješavanje spora[[1]](#footnote-1)
* informacija o uvjetima suradnje kako bi se izbjeglo da poduzetnik primi neizravnu državnu potporu

Sukladno pravilima o državnim potporama poduzetnik, partner na projektu, ne smije primiti neizravnu državnu potporu. Kako bi se izbjegladodjela neizravne državne potporepoduzetnicima jedan od sljedećih uvjeta suradnje mora biti ispunjen:

i. rezultati suradnje koji ne donose prava intelektualnog vlasništva mogu se širiti, a sva prava intelektualnog vlasništva koja proizlaze iz znanstvenih/istraživačkih aktivnosti u potpunosti se pripisuju znanstvenim organizacijama; ili

ii. sva prava intelektualnog vlasništva koja proizlaze iz projekta te povezana prava pristupa dodjeljuju se različitim partnerima u suradnji na način koji prikladno odražava njihove radne pakete, doprinose i interese; ili

iii. znanstvene/istraživačke organizacije dobivaju naknadu koja je istovjetna **tržišnoj cijeni** za prava intelektualnog vlasništva koja proizlaze iz njihovih djelatnosti/aktivnosti i koja se prenose na uključene poduzetnike ili se tim poduzetnicima dodjeljuju prava pristupa tim pravima. Ukupan iznos vrijednosti doprinosa, financijskog i nefinancijskog, uključenih poduzetnika troškovima aktivnosti istraživačkih organizacija koje su dovele do predmetnog prava intelektualnog vlasništva, mogu se oduzeti od te naknade. Tržišna cijena objašnjena je u točki 29. Okvira Zajednice za državne potpore za istraživanje i razvoj i inovacije (2014/C 198/01) .

**Preporučeni sadržaj sporazuma o partnerstvu između prijavitelja i partnera**

* načini komunikacije i prijenosa informacija unutar partnerstva i izvještavanje prema ugovornim tijelima, načini praćenja i nadzora nad projektom; neispunjavanje obaveza
* financije (čuvanje računa i potvrda o troškovima ostvarenima na projektu, planirana dinamika prijenosa sredstava od korisnika na partnera/e); prihvatljivost izdataka, njihova vrijednost i iznos bespovratnih sredstava za aktivnosti korisnika/partnera u okviru projekta koji je predmet sporazuma
* pristup podacima i zaštita osobnih podataka; uzajamna odgovornost/jamstva; odgovornost za štetu nanesenu trećim osobama
* korištenje pozadinskih informacija, povjerljive informacije, javna objava rezultata projekta – informiranje javnosti i vidljivost
1. S obzirom da se radi o kolaborativnim istraživanjima, odnosi između znanstvenih organizacija i poduzetnika trebaju biti utemeljeni na učinkovitoj suradnji. Za potrebe ovog Poziva učinkovitom suradnjom se smatra ukoliko najmanje dvije neovisne strane nastoje ostvariti zajednički cilj na temelju podjele rada te zajednički utvrđuju njegov opseg, sudjeluju u njegovoj izradi, doprinose njegovoj provedbi te dijele njegove financijske, tehnološke, znanstvene i druge rizike i rezultate. Jedna ili više strana može snositi cjelokupne troškove projekta te tako smanjiti financijski rizik projekta za drugu stranu. Uvjeti projekta suradnje, posebno u vezi s doprinosom njegovim troškovima, dijeljenjem rizika i rezultata, širenjem rezultata te pristupom pravima intelektualnog vlasništva i pravilima za njihovu dodjelu, moraju se dogovoriti prije početka projekta. [↑](#footnote-ref-1)